# **Overvåget indtag**

## Formål:

At sikre korrekt udførelse af overvåget indtag for de patienter, hvor dette er en del af behandlingsplanen.

## Målgruppe:

Alle ansatte, der varetager givning af substitutionsmedicin, dvs:

* ansatte i Sygeplejen.

## Metode for overvåget indtag:

Al medicingivning forudsætter kontrol af patientens identitet samt ordination på FMK.

Herefter:

* observer, at patienten tager medicinen i munden:
  + tabletter sluges.
  + resorbiletter placeres under tungen.
  + film placeres på kindslimhinden.
* observer patienten, mens medicinen opløses:
  + patienten må ikke gå væk, ryge, drikke, gå på toilettet mm.
* kontroller, at medicinen er optaget og dermed væk fra munden efter indtag.

## Forventet varighed:

Tid for medicinindtag varierer:

* tabletter sluges umiddelbart.
* resorbiletter - 2-10 min (dette kan variere afhængigt af antal og størrelse)
* film - ½ -1 min.

## Patienten samarbejder ikke til overvåget indtag.

Udlevér dagsdosis og underret rusmiddelcenteret om, at behandlingsplanen ikke kan overholdes. Afvent fornyet plan.

Ansvarshavende - Lægefaglig Direktør speciallæge Claus Louring, Carelink Læger

Gyldig til: 20. juni 2025